શનિવારે અનિલ બૈજલે દિલ્હીના નવા ઉપરાજ્યપાલ તરીકે શપથ લીધી છે. દિલ્હી હાઇ કોર્ટના મુખ્ય ન્યાયાધીશ જી.રોહિણીએ દ્વારા તેમને શપથ આપવામાં આવી. આ પ્રસંગે દિલ્હીના મુખ્યમંત્રી અરવિંદ કેજરીવાલ પણ હાજર રહ્યાં હતા. નજીબ જંગે રાજીનામું આપ્યા બાદ અનિલ બૈજલની આ પદે નિમણૂક કરવામાં આવી છે, તેઓ દિલ્હીના 21મા ઉપરાજ્યપાલ છે. નોંધનીય છે કે, નજીબ જંગનો હજુ દોઢ વર્ષનો કાર્યકાળ બાકી હતો, આમ છતાં તેમણે વ્યક્તિગત કારણોસર અચાનક જ રાજીનામું આપ્યું હતું. ત્યાર બાદથી નવા ઉપરાજ્યપાલ તરીકે અનિલ બૈજલનું નામ ચર્ચામાં હતું.